ลดแหล่งกำเนิดความร้อน ควบคุมความร้อน เพิ่มความหมุนเวียนของอากาศ
กว่า 30 เปอร์เซ็นต์ของความร้อนในห้องมาจากทางหน้าต่าง การปิดม่านหรือมูลี่จึงช่วยป้องกันไม่ให้ห้องได้รับความร้อนจากแสงแดดที่ส่องเข้ามา แต่หากห้องของคุณไม่มีม่านหรือมูลี่ คุณอาจลงทุนสักนิดเพื่อติดตั้งให้เรียบร้อย โดยเฉพาะอย่างยิ่งหากหน้าต่างหันไปทางทิศใต้หรือทิศตะวันตก การปิดม่านหรือมูลี่สามารถช่วยลดอุณหภูมิในห้องได้ถึง 6 องศา  พยายามปิดม่านหรือมูลี่ตั้งแต่ช่วงเช้าจนถึงช่วงบ่ายแก่ๆ ซึ่งเป็นช่วงที่ดวงอาทิตย์ร้อนจัด หากความร้อนในห้องยังคงอยู่ คุณอาจลงทุนติดตั้งผ้าม่านแบล็คเอาท์ที่มีคุณสมบัติช่วยป้องกันความร้อนจากภายนอก อุปกรณ์แต่ละชิ้นที่กำลังเปิดใช้งานมีส่วนทำให้ความร้อนภายในห้องเพิ่มขึ้น ดังนั้น เมื่อไม่ได้ใช้งานเครื่องใช้ไฟฟ้า ให้คุณปิดสวิตช์ไฟหรือถอดปลั๊กออกให้เรียบร้อย คอมพิวเตอร์และโทรทัศน์เป็นเครื่องใช้ไฟฟ้าที่ก่อให้เกิดปริมาณความร้อนสูง รวมถึงหลอดไฟอินแคนเดสเซนต์ก็เป็นอีกหนึ่งปัจจัยหลักที่ทำให้ห้องของคุณร้อนขึ้น หากเป็นไปได้จึงควรปิดไฟในห้องเมื่อไม่ได้ใช้งานด้วยเช่นกัน  หากในบางครั้งคุณอาจไม่สะดวกที่จะปิดไฟทุกดวง อย่างน้อยที่สุด ให้คุณหรี่ไฟลงมาให้สว่างน้อยสุดเท่าที่ทำได้  ลองเปลี่ยนไปใช้หลอดไฟคอมแพคต์ฟลูออเรนเซนต์แทนหลอดไฟอินแคนเดสเซนต์ หรือหากให้ดียิ่งขึ้น ให้เปลี่ยนไปใช้หลอดไฟ LED ที่สร้างความร้อนน้อยกว่า และนอกจากนี้ หลอดไฟคอมแพคต์ฟลูออเรสเซนต์และหลอดไฟ LED ยังเป็นมิตรต่อสิ่งแวดล้อมอีกด้วย กองเสื้อผ้าหรือสิ่งของอื่นๆ จะดูดกลืนความร้อนและทำให้ความร้อนถูกเก็บกักไว้ภายในห้อง การเก็บกวาดสิ่งของที่กองพะเนินให้น้อยลงจึงทำให้ภายในห้องมีพื้นที่มากขึ้นเพื่อกระจายความร้อน จึงช่วยให้ห้องของคุณเย็นลงเร็วยิ่งขึ้น นอกจากนี้ สิ่งของที่กองพะเนินยังจำกัดการถ่ายเทของอากาศ ทำให้ความร้อนภายในห้องเพิ่มสูงขึ้น พยายามเก็บกวาดกองเสื้อผ้าบนพื้นไว้ในตู้เสื้อผ้าและปิดประตูตู้ให้เรียบร้อย สำรวจดูว่ายังคงมีกองสิ่งของหลงเหลืออยู่หรือไม่และรีบเก็บกวาดให้เรียบร้อย หากภายในห้องของคุณมีอากาศร้อนมากกว่าภายนอก อาจเป็นเพราะว่าผนังของห้องดูดซับความร้อนจากแสงแดดนานตลอดทั้งวัน คุณสามารถกำจัดความร้อนที่ถูกสะสมและระบายออกนอกห้องได้โดยการเปิดหน้าต่างห้องให้กว้าง และปิดกั้นพื้นที่อื่นๆ ภายในบ้านที่ไม่ได้ใช้ในขณะนั้น การทำเช่นนี้จะช่วยให้อากาศภายในห้องเย็นลงได้เร็วยิ่งขึ้น เมื่ออากาศภายในห้องเย็นลงแล้วเล็กน้อย ให้ปิดหน้าต่างให้เรียบร้อยดังเดิม หนึ่งในวิธีที่ดีที่สุดในการเพิ่มความเย็นภายในห้องอย่างรวดเร็วคือการติดตั้งเครื่องปรับอากาศแบบหน้าต่าง อย่างไรก็ตาม เครื่องปรับอากาศแบบหน้าต่างมีประสิทธิภาพในการปรับอุณหภูมิเพียงบริเวณใดบริเวณหนึ่งเท่านั้น หากต้องการปรับอุณหภูมิให้เย็นลงทั่วทั้งบ้าน จะต้องใช้เครื่องปรับอากาศส่วนกลางที่ใช้เวลานานกว่า การติดตั้งเครื่องปรับอากาศแบบหน้าต่างมีขั้นตอนที่แสนง่ายดาย โดยเฉพาะอย่างยิ่งหากหน้าต่างห้องของคุณเป็นแบบเลื่อนขึ้นลง หากคุณไม่อยากยุ่งยากกับการติดตั้งเครื่องปรับอากาศหรือหน้าต่างห้องไม่เหมาะกับการติดตั้ง คุณสามารถหาซื้อเครื่องปรับอากาศเคลื่อนที่มาใช้แทนได้โดยไม่จำเป็นต้องทำการติดตั้งให้ยุ่งยาก เพียงแค่เสียบปลั๊กก็ใช้งานได้เลย โดยปกติอุณหภูมิจะลดต่ำลงในช่วงเวลากลางคืนแม้ว่าจะเป็นช่วงฤดูร้อน ใช้ประโยชน์จากอุณหภูมิที่เย็นลงนี้โดยการเปิดหน้าต่างออกเล็กน้อยในช่วงกลางคืนก่อนที่คุณจะเข้านอน คุณยังสามารถใช้ประโยชน์อย่างเต็มที่มากขึ้นโดยการนำพัดลม 1-2 ตัวตั้งไว้ตรงหน้าต่างโดยหันหน้าออกเพื่อให้ลมเย็นสบายผ่านเข้ามาในห้อง และอย่าลืมปิดหน้าต่างให้สนิทในตอนเช้าเพื่อป้องกันไม่ให้ความร้อนเข้ามาภายในห้องรวมถึงปิดม่านหรือมูลี่ให้เรียบร้อย ถอดปลั๊กเครื่องใช้ไฟฟ้าทุกชิ้นออกในช่วงเวลากลางคืนเพื่อให้อากาศภายในห้องของคุณเย็นลงมากยิ่งขึ้น ความชื้นเป็นสาเหตุหนึ่งที่ทำให้ความร้อนทวีความรุนแรงขึ้น เครื่องลดความชื้นจึงอาจเป็นสิ่งจำเป็นสำหรับคุณหากคุณอาศัยอยู่ในบริเวณที่มีอากาศชื้น อุปกรณ์ชนิดนี้จะดูดความชื้นภายในห้องผ่านแผงคอยล์ก่อนปล่อยอากาศแห้งออกมาแทนที่ คุณสามารถหาซื้อเครื่องดูดความชื้นได้จากร้านขายอุปกรณ์ก่อสร้างและเครื่องใช้ภายในบ้านทั่วไป  เครื่องดูดความชื้นมีราคาที่ค่อนข้างสูง แต่โดยส่วนใหญ่มักมีขนาดที่พกพาและเคลื่อนที่ได้ง่าย คุณจึงสามารถนำไปใช้ได้ในทุกที่เพื่อเพิ่มความคุ้มค่าในการใช้งาน เพื่อผลลัพธ์ที่ดีที่สุด ให้ตั้งเครื่องดูดความชื้นไว้ตรงกึ่งกลางของห้องที่คุณต้องการให้อากาศเย็นลง เมื่อติดตั้งผ้าม่าน ให้เลือกผ้าม่านที่มีสีกลางและมีพลาสติกสีขาวรองด้านหลังเพื่อเพิ่มประสิทธิภาพในการกันความร้อน และพยายามแขวนผ้าม่านให้ชิดกับหน้าต่างให้มากที่สุด การใช้ม่านพับเป็นอีกหนึ่งวิธีที่จะช่วยป้องกันไม่ให้ความร้อนเข้ามาในห้อง โดยติดตั้งให้ชิดกับกระจกหน้าต่างมากที่สุดเพื่อให้มีพื้นที่เหลือที่จะเก็บกักความร้อนให้น้อยที่สุด และเลือกม่านที่ทั้งสองด้านมีสีตรงข้ามกันให้ด้านหนึ่งมีสีขาวและอีกด้านหนึ่งมีสีเข้ม ในช่วงฤดูร้อนให้คุณหันผ้าม่านด้านที่เป็นสีขาวออกด้านนอกเพื่อสะท้อนแสงแดดออกไป ส่วนในช่วงฤดูหนาวให้คุณด้านที่เป็นสีเข้มออกด้านนอกแทนเพื่อดูดซับความร้อน พัดลมเพดานจะช่วยให้อากาศหมุนเวียนและเกิดเป็นกระแสลมภายในห้อง ทั้งยังมีประสิทธิภาพในการดูดอากาศขึ้นไปทางข้างบน และเมื่อลมร้อนลอยสูงขึ้น อากาศภายในห้องก็จะเย็นลงเร็วขึ้น เปิดพัดลมเพดานใช้งานโดยทันทีหากในตอนนี้คุณยังคงปิดเครื่องอยู่ และหากพัดลมเพดานสามารถปรับแรงลมเป็นระดับต่ำ กลาง และสูงได้ ให้ปรับพัดลมเป็นระดับสูงสุด  เช็คให้แน่ใจว่าใบพัดของพัดลมหมุนทวนเข็มนาฬิกา (เมื่อมองขึ้นไปจากด้านล่าง) หากไม่ใช้ ให้ปรับให้เรียบร้อย ปรับใบพัดให้หมุนทวนเข็มนาฬิกาและปรับแรงลมเป็นระดับสูงสุดจะช่วยเพิ่มกระแสให้หมุนเวียนภายในห้องมากขึ้น พัดลมตั้งโต๊ะ พัดลมทรงสี่เหลี่ยม พัดลมตั้งพื้น และพัดลมติดผนังต่างก็มีมีส่วนช่วนในการเพิ่มการหมุนเวียนของอากาศภายในห้องและทำให้คุณรู้สึกเย็นขึ้นกว่าอุณหภูมิจริง (Wind chill effect) โดยเฉพาะอย่างยิ่งพัดลมตั้งโต๊ะขนาดกลางที่มีประสิทธิภาพในการกระจายลมร้อนที่หยุดนิ่งได้อย่างรวดเร็ว พยายามหาพัดลมหลายๆ ตัวมาตั้งไว้ในห้องในช่วงหน้าร้อนเพื่อที่คุณจะสามารถเปิดใช้งานได้ทันทีเมื่อก้าวเข้ามาในห้อง อย่าลืมเปิดพัดลมระบายอากาศในห้องน้ำเพิ่มอีกเครื่อง พัดลมระบายอากาศจะช่วยระบายความร้อนออกจากห้อง โดยมีหลักการทำงานเช่นเดียวกับเมื่อตอนคุณอาบน้ำอุ่น ทำเครื่องปรับอากาศใช้เองง่ายๆ โดยเติมน้ำแข็งในกระทะก้นแบน ถาด หรือชามผสมให้เต็มและตั้งไว้หน้าพัดลมเครื่องใดเครื่องหนึ่ง การตั้งน้ำแข็งไว้หน้าพัดลมจะช่วยเพิ่มลมเย็นสบายพร้อมไอหมอกเล็กน้อยให้หมุนเวียนภายในห้องอย่างรวดเร็ว คุณยังสามารถเลือกใช้ถุงน้ำแข็งได้เช่นกัน หรือหากไม่มีน้ำแข็ง ให้มองหาวัตถุอื่นๆ ที่มีความเย็นเช่นกันอย่างถุงผักแช่แข็งมาใช้แทนก่อนได้ หากดูเหมือนว่าลมที่เป่าผ่านออกมาทางน้ำแข็งจะไม่เห็นผลมากนัก ให้จัดตำแหน่งชามใหม่โดยเอียงขึ้นทำมุมเล็กน้อย พัดลมทรงสี่เหลี่ยมจะช่วยระบายความร้อนออกจากห้องและแทนที่ด้วยลมเย็นที่ดูดเข้ามาจากภายนอก นำพัดลมวางไว้ตรงหน้าต่างที่มีร่มเงามากที่สุดเพื่อให้ลมที่ผ่านเข้ามาเย็นสดชื่น รวมถึงปิดหน้าต่างตรงบริเวณใกล้เคียงให้สนิทและเปิดเฉพาะหน้าต่างที่อยู่บริเวณตรงข้าม การทำขั้นตอนนี้จะช่วยสร้างกระแสลมและลดอุณหภูมิภายในห้องได้อย่างรวดเร็ว
ปิดม่านหรือมูลี่. ปิดอุปกรณ์ เครื่องใช้ไฟฟ้า และหลอดไฟทุกชิ้นที่ไม่ได้ใช้งาน. เก็บกวาดสิ่งของที่กองพะเนิน. เปิดหน้าต่างห้องและปิดกั้นห้องอื่นๆ ในบ้าน. ติดตั้งเครื่องปรับอากาศแบบหน้าต่างหรือหาซื้อเครื่องปรับอากาศเคลื่อนที่. เปิดหน้าต่างในช่วงกลางคืน. พิจารณาซื้อเครื่องลดความชื้นหากคุณอาศัยอยู่ในบริเวณที่มีอากาศชื้น. เลือกอุปกรณ์บังแดดให้กับหน้าต่างอย่างเหมาะสม. เปิดพัดลมเพดานและปรับความแรงให้เหมาะสม. นำพัดลมประเภทอื่นๆ ที่หาได้ในบ้านมาเปิดใช้งาน. นำน้ำแข็งตั้งไว้หน้าพัดลม. นำพัดลมทรงสี่เหลี่ยมตั้งไว้ตรงหน้าต่างโดยหันหน้าออก.
https://www.wikihow.com/Cool-Down-a-Room https://www.wikihow.com/Cool-Down-a-Room https://www.wikihow.com/Cool-Down-a-Room
Reducing Heat Sources Controlling Heat Circulating the Air